
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 30 

17 Φεβρουάριου 1998 


ΝΟΜΟΣ ΥΠ' ΑΡΙΘ. 2578 

Φορολογικό καθεστώς συγχωνεύσεων, διασπάσεων, ει¬ 
σφοράς ενεργητικού και ανταλλαγής τίτλων μεταξύ ε¬ 
ταιριών διαφορετικών Κρατών - Μελών της Ευρωπαϊ¬ 
κής Ένωσης και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδουμε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Συγχωνεύσεις, διασπάσεις κ.λπ. εταιριών 
της Ευρωπαϊκής Ένωσης 

Άρθρο 1 

Σκοπός και πεδίο εφαρμογής 

1. Οι διατάξεις των άρθρων 1 έως και 7 του παρόντος 
αποτελούν εναρμόνιση της ελληνικής νομοθεσίας με 
τις διατάξεις της αριθμ. 90/434/ΕΟΚ Οδηγίας του Συμ¬ 
βουλίου των Ευρωπαϊκών Κοινοτήτων (1225/ 20.8.1990) 
σχετικά με το κοινά φορολογικό καθεστώς για τις 
συγχωνεύσεις, διασπάσεις, εισφορές ενεργητικού και 
ανταλλαγές τίτλων που αφορούν εταιρίες διαφορετικών 
Κρατών - Μελών. 

2. Οι ανωτέρω διατάξεις εφαρμόζονται στις πράξεις 
που πραγματοποιούνται μεταξύ ετσιριών διαφορετικών 
Κρατών-Μελών της Ευρωπαϊκής Ένωσης οι οποίες: 

α) περιβάλλονται κάποια από τις μορφές που απα- 
ριθμούνται στο Παράρτημα Α. όπως αυτό θα ισχύει κάθε 
φορά. 

β) υπόκεινται σε κάποιον απο τους αναφερόμενους 
στο Παράρτημα Β - όπως αυτό θα ισχύει κάθε φορά 
- φορους. χωρίς δυνατότητα επιλογής ή απαλλαγής 
από αυτόν, 

γ) βάσει της φορολογικής νομοθεσίας του οικείου 
Κράτους - Μέλους της Ευρωπαϊκής Ένωσης, θεωρείται 
οτι έχουν τη φορολογική κατοικία τους στο κράτος 
αυτό και. σύμφωνα με σύμβοση περί αποφυγής διπλής 
φορολογίας που έχε; συναφθεί με τρίτο κράτος, δεν 
θεωρείται ότι η φορολογική κατοικία τους είναι εκτός 
της Ευρωπαϊκής Ένωσης. 


3. Οι ανωτέρω διατάξεις εφαρμόζονται εφόσον τα 
μεταβιβαζόμενα απο την εισφέρουσσ εταιρία στοιχεία 
ενεργητικού και παθητικού, που βρίσκονται στην Ελλάδα, 
δημιουρνούν μόνιμη εγκατάσταση στην Ελλαόα τη ο 
λήπτριας εταιρίας ή προσαοτωνται σε υφιστάμενη ήδη 
μόνιμη εγκατάσταση αυτής_ατην Ελλαόα και συμβάλλουν 
στη διαμόρφωση αποτελεσμάτων τα οποία λαμβάνονται 
υπόψη για την επιβολή φάρου εισοδήματος στην Ελλάδα. 

Άρθρο 2 
Ορισμοί 

Για την εφαρμογή των άρθρων 1 έως και 7 του 
παρόντος νοείται ως: 

α) Συγχώνευση, η πράξη με την οποία: 

αα) μία ή περισσότερες εταιρίες μεταβιβάζουν, συ¬ 
νέπεια λύσης και κατά τη στιγμή κατά την οποία λύονται 
χωρίς εκκαθάριση, το σύνολο των περιουσιακών τους 
στοιχείων, τόσο του ενεργητικού όσο και του παθητικού, 
σε άλλη προύπάρχουσα εταιρία, έναντι παροχής στους 
εταίρους τους εκδιδόμενων παραστατικών τίτλων του 
εταιοικού κεφαλαίου της άλλης εταιρίας και, ενδεχο¬ 
μένως, έναντι καταβολής προς αυτούς ενός χρηματικού 
ποσού σε μετρητά προς συμψηφισμό των τίτλων που 
δικαιούνται, το οποίο δε μπορεί να υπερβαίνει το 10°= 
της ονομαστικής αξίας των τίτλων αυτών ή της λογι¬ 
στικής αξίας τους σε περίπτωση που οι τίτλοι δεν έχουν 
ονομαστική αξία, 

ββ) δυο ή περισσότερες εταιρίες μεταβιβάζουν, συ¬ 
νέπεια λύσης και κατά τη στιγμή κατά την οποία λύονται 
χωρίς εκκαθάριση, το σύνολο των περιουσιακών τους 
στοιχείων, τόσο του ενεργητικού όσο και του παθητικού, 
σε μία νέα εταιρία που ιδρύουν, έναντι διανομής στους 
εταίρους τους εκδιδόμενων παραστατικών τίτλων του 
εταιρικού κεφαλαίου της νέας εταιρίας και, ενδεχομένως, 
έναντι καταβολής προς αυτούς ενός χρηματικού ποσού 
σε μετρητά προς συμψηφισμό των τίτλων που δικαιού¬ 
νται, το οποίο δεν μπορεί να υπερβαίνει το 10% της 
ονομαστικής αξίας των τίτλων αυτών η της λογιστικής 
αξίας τους σε περίπτωση που οι τίτλοι δεν έχουν 
ονομαστική αξία. 

γγ) μίο εταιρία, συνεπεώ λύσης και κατά τη στιγμή 
κατά την οποία λύετε: χωρίς ετ,αθσριση, μεταβίβαζε* 
το σύνολο των περιουσιακών της στο-ναίων. τόσο του 

ενεργητικού όοο και του παθητικού, οτην εταιρία η 
οποία κοτέχει το σύνολο των παραστατικών τίτλων του 
εταιρικού της κεφαλαίου. 

β) Διάσπαση, η πράξη με την οποία μία εταιρία, 
συνεπεία λύσης και κατά τη στιγμή κατά την οποία 
λύεται χωρίς εκκαθάριση, μεταβιβάζει το σύνολο των 
περιουσιακών της στοιχείων, τόσο του ενεργητικού όσο 
και του παθητικού, σε δύο ή περισσότερες προυπάρ- 
χουσες ή νέες εταιρίες, έναντι αναλογικής διανομής 
στους εταίρους της εκδιδόμενων παραστατικών τίτλων 
του εταιρικού κεφαλαίου των προυπαρχουσών ή των 
νέων εταιριών, κατά περίπτωση και. ενδεχομένως, έναντι 
καταβολής προς αυτούς ενός χρηματικού ποσού σε 
μετρητά προς συμψηφισμό των τίτλων που δικαιούνται, 
το οποίο δεν μπορεί να υπερβαίνει το 10% της ονο¬ 
μαστικής αξίας των τίτλων αυτών ή της λογιστικής 
αξίας τους σε περίπτωση που οι τίτλοι δεν έχουν 
ονομαστική αξία. 

γ) Εισφορά ενεργητικού, η πράξη με την οποία μία 
εταιρία, χωρίς να λυθεί, εισφέρει το σύνολο ή έναν ή 
περισσότερους κλάδους της δραστηριότητας της σε 
μία άλλη εταιρία, έναντι παράδοσης εκδιδόμενων πα¬ 
ραστατικών τίτλων του εταιρικού κεφαλαίου της λή- 
πτριας εταιρίας. 

δ) Κλάδος δραστηριότητας, το σύνολο των στοιχείων 
τόσο του ενεργητικού όσο και του παθητικού ενός 
τμήματος μιας εταιρίας, τα οποία συνιστούν, από ορ¬ 
γανωτική άποψη, αυτόνομη εκμετάλλευση, ένα σύνολο 
δηλαδή ικανό να λειτουργήσει αυτοδύναμα. 

ε) Ανταλλαγή τίτλων, η πράξη με την οποία μία 
εταιρία αποκτά συμμετοχή στο κεφάλαιο άλλης εταιρίας, 
σε ποσοστό το οποίο της παρέχει την πλειοψηφία των 
δικαιωμάτων ψήφου της ετσιρίας αυτής, έναντι παροχής 
στους εταίρους της δεύτερης αυτής εταιρίας, σε α¬ 
ντάλλαγμα των τίτλων τους, παραστατικών τίτλων του 
εταιρικού κεφαλαίου της πρώτης και, ενδεχομένως, 
έναντι καταβολής σιιμψηφισηκού ποσού σε μετρητά, το 
οποίο δεν μπορεί να υπερβαίνει το 10% της ονομαστικής 
αξίας των τίτλων αυτών ή της λογιστικής αξίας τους 
σε περίπτωση που οι τίτλοι δεν έχουν ονομαστική αξία. 

στ) Εισφέρουσα εταιρία, η εταιρία που μεταβιβάζει 
τα περιουσιακά της στοιχεία, τόσο του ενεργητικού όσο 
και του παθητικού, ή που εισφέρει το σύνολο ή έναν 
ή περισσότερους κλάδους της δραστηριότητας της. 

ζ) Λήπτρια εταιρία, η εταιρία που δέχεται τα πε¬ 
ριουσιακά στοιχεία, τόσο του ενεργητικού όσο και του 
παθητικού, ή το σύνολο ή έναν ή περισσότερους κλάδους 
δραστηριότητας της εισφέρουσας εταιρίας. 

η) Αποκτώμενη εταιρία, η εταιρία στην οπαία μία 
άλλη εταιρία αποκτά συμμετοχή με ανταλλαγή τίτλων. 

θ) Απακτώοσ εταιρία, η εταιρία που αποκτά συμμετοχή 
με ανταλλαγή τίτλων. 

Άρθρο 3 

Φορολογικό καθεστώς των εισφερουσών εταιριών 

1. Η υπεραξία που προκύπτει κατά τη συγχώνευση, 
διάσπαση ή εισφορά ενεργητικού υπέρ της εισφέρουσας 
ημεδαπής ανώνυμης εταιρίας δεν υπόκειται σε φόρο 
εισοδήματος στην Ελλάδα κατά το χρόνο που λαμβάνουν 
χώρα οι ανωτέρω πράξεις, επιφυλλασσομένων των δια¬ 
τάξεων της παραγράφου 2. 

Ως υπεραξία ορίζεται η θετική διαφορά μεταξύ της 
πραγματικής αξίας των μεταβιβαζόμενων στοιχείων του 
ενεργητικού και του παθητικού της εισφέρουσας ημε¬ 


δαπής ανώνυμης εταιρίας και της καθαρής λονιστικπο 
αξίας τους, όπως οι αξίες αυτές προκύπτουν κατά τον 
ως άνω χρόνο. Σε περίπτωση κατά την οποία προκύπτει 
αρνητική διαφορά, αυτή δεν εκπίπτει απο τα ακαθάριστα 
έσοδα της εισφέρουσας ημεδαπής ανώνυμης εταιρίας. 

2. Οι διατάξεις της προηγούμενης παραγράφου δεν 
έχουν εφαρμονή όταν η ημεδαπη ανώνυμη εταισια 
εισφέρει την ευρισκόμενη σε άλλη Χώρα-Μέλος της 
Ευρωπαϊκής Ένωσης μόνιμη εγκατάσταση της. 

Η πρσκύπτουσα στην περίπτωση αυτή υπεραξία 
φορολογείται στην Ελλάδα κατο το χρόνο που λαμβάνει 
χώρα η συγχώνευση ή η διάσπαση ή η εισφορά ταυ 
ενεργητικού και από τον προκύπτοντα φόρο αφαιρείται 
ο φόρος που θα είχε επιβληθεί στο Κράτος-Μέλος στο 
οποίο ευρίσκεται η εισφερόμενη μόνιμη εγκατάσταση, 
αν δεν ίσχυαν οι διατάξεις της 90/434/ΕΟΚ Οδηγίας. 

Ο εκπιπτάμενος σύμφωνα με τα πιο πάνω φόρος 
δεν μπορεί να υπερβαίνει το ποσό του φόρου που 
αναλογεί στην Ελλάδα για το ίδιο ποσό υπεραξίας. 

3. Οι διατάξεις της παραγράφου 1 του παρόντος 
άρθρου εφαρμόζονται ανάλογα και επί εισφοράς μόνιμης 
εγκατάστασης στην Ελλάδα από αλλοδαπή εταιρία Χώ¬ 
ρος - Μέλους της Ευρωπαϊκής Ένωσης σε ληπτρια 
εταιρία η οποία ανήκει σε άλλη Χώρα - Μέλος της 
Ευρωπαϊκής Ένωσης, συμπεριλαμβσνομένης και της 
Ελλαδας. 

4. Οι αφορολόγητες εκπτώσεις και αποθεματικά που 
έχουν σχηματισθεί από την εισφέρουσα ημεδαπή ανώ¬ 
νυμη εταιρία ή από την ευρισκόμενη στην Ελλάδα μόνιμη 
εγκατάσταση αλλοδαπής εταιρίας Κράτους-Μέλους της 
Ένωσης, δεν υπόκεινται σε φορολογία κατά το χρόνο 
της συγχώνευσης ή της διάσπασης η της εισφοράς 
του ενεργητικού στο όνομα της εισφέρουσας ημεδαπής 
εταιρίας ή της μόνιμης εγκατάστασης, με την προϋπό¬ 
θεση ότι μεταφέρονται και εμφανίζονται αυτούσιες σε 
ειδικούς λογαριασμούς στα βιβλία της λήπτριας μόνιμης 
εγκατάστασης ή της ημεδαπής ανώνυμης εταιρίας, κατά 
περίπτωση. 

Σε περίπτωση μη τήρησης της προϋπόθεσης αυτής, 
οι αφορολόγητες εκπτώσεις και αποθεματικά φορολο¬ 
γούνται στο όνομα της λήπτριας μόνιμης εγκατάστασης 
ή ημεδαπής εταιρίας κατά το χρόνο της συγχώνευσης 
ή της διάσπασης η της εισφοράς ενεργητικού, σύμφωνα 
με τις διατάξεις που ισχύουν κατά το χρόνο αυτόν. 

Άρθρο 4 

Φορολογικό καθεστώς ληπτριών εταιριών 

1. Η αλλοδαπή λήπτρια εταιρία φορολογείται για την 
υπεραξία που προκύπτει από τις πράξεις της παρα¬ 
γράφου 1 του άρθρου 3 του παρόντος, οι οποίες 
λαμβάνουν χώρα στην Ελλάδα: α) όταν παύσει να 
υφίσταται η μόνιμη εγκατάσταση της αλλοδαπής εται¬ 
ρίας, β) κατά το χρόνο που αναλαμβάνεται ή εξάγεται 
στην αλλοδαπή η εν λόγω υπεραξία και γ) όταν πι¬ 
στώνεται με αυτή η ευρισκόμενη στην αλλοδαπή έδρα. 

2. Σε περίπτωση μεταβίβασης ή μεταφοράς εκτός 
Ελλαδας από την αλλοδαπή λήπτρια εταιρία περιου¬ 
σιακού στοιχείου που απέκτησε συνεπεία της συγχώ¬ 
νευσης ή της διάσπασης ή της εισφοράς -ου ενεργη¬ 
τικού. φορολογείται η υπεραξ σ που αντιστοιχεί οε αυτό 
και η οποία δεν είχε υπαχθεί σε φορολογία, σύμφωνα 
με το άρθρο 3. 

3. Η αλλοδαπή ληπτρια εταιρία υπσχρεούται να 
υπολογίζει τιο σ-ασβεσεις επι των εισφερθέντων στη 

μόνιμη εγκατάσταση της περιουσιακών στοιχείων με 
τους ίδιους όρους που θα υπολόγιζε αυτές η εισφέρουσα 
εταιρία αν δεν είχε πραγματοποιηθεί η συγχώνευση ή 
η διάσπαση ή η εισφορά του ενεργητικού. Σε περίπτωση 
υπολογισμού αποσβέσεων σε μεγαλύτερη αξίο (υπερα¬ 
ξία) εφαρμόζονται οι διατάξεις της προηγούμενης πα¬ 
ραγράφου. 

4. Όταν συνέπεια των πράξεων που αναφέρονται 
στην παράγραφο 1 του παρόντος η αλλοδαπή λήπτρια 
εταιρία καθίσταται καθολική διάδοχος της εισφέρουσας 
εταιρίας, τα δικαιώματα και οι υποχρεώσεις της τελευ¬ 
ταίας, που απορρέουν από την υπαγωγή της σε ημε¬ 
δαπούς αναπτυξιακούς νόμους, κατά το μέρος που δεν 
τα άσκησε και δεν τις εκπλήρωσε κατά περίπτωση πριν 
από τις παρακάτω πράξεις, ισχύουν για την αλλοδαπή 
λήπτρια εταιρία. 

5. Οι διατάξεις των παραγράφων 1 έως και 4 του 
άρθρου αυτού εφαρμόζονται ανάλογα και όταν η λήπτρια 
εταιρία είναι ημεδαπή ανώνυμη εταιρία. 

6. Η υπεραξία που δημιουργείται υπέρ της αλλοδαπής 
ή ημεδαπής ανώνυμης λήπτριας εταιρίας κατά τη συγ¬ 
χώνευση, διάσπαση ή εισφορά ενεργητικού, η οπαία 
οφείλεται στην ακύρωση της συμμετοχής της στο κε¬ 
φαλαίο της εισφέρουσας εταιρίες, δεν υπόκειται σε 
φόρο εισοδήματος στην Ελλάδα κατά το χρόνο που 
λαμβάνουν χώρα οι ανωτέρω πράξεις, υπό την προϋ¬ 
πόθεση ότι η εν λόγω συμμετοχή της ανέρχεται σε 
ποσοστό μεγαλύτερο του είκοσι πέντε τοις εκατό (25%). 

7. Οι διατάξεις της παραγράφου 2 αυτού του άρθρου 
εφαρμόζονται ανάλογα και για την υπεραξία της προη¬ 
γούμενης παραγράφου. 

Άρθρο 5 

Εφαρμογή του ν.δ/τος 1297/1972 

Στις προβλεπόμενες από την παράγραφο 1 του 
άρθρου 3 του παρόντος πράξεις εφαρμόζονται οι δια¬ 
τάξεις της παραγράφου 1 του άρθρου 3 και των πα¬ 
ραγράφων 2 και 3 του άρθρου 6 του ν.δ/τος 1297/1972 
(ΟΕΚ 217 Α), όπως ισχύουν. 

Άρθρο 6 

Φορολογικό καθεστώς για τους εταίρους στις 
πράξεις της συγχώνευσης, διάσπασης και 
ανταλλαγής τίτλων 

1 Η συνέπεια συγχώνευσης, διάσπασης ή ανταλλαγής 
τίτλων παροχή σε εταίρο της εισφέρουσας ή της α¬ 
ποκτώμενης εταιρίας παραστατικών τίτλων του εταιρικού 
κεφαλαίου της λήπτριας ή της απακτώσας εταιρίας, 
αντιστοίχως, σε αντάλλαγμα των παραστατικών του 
τίτλων του εταιρικού κεφαλαίου της πρώτης εταιρίας, 
δεν έχει ως αποτέλεσμα αυτή καθ' εαυτή τη φορολόγηση 
του εταίρου για την υπεραξία που προκύπτει υπέρ 
αυτού. 

Το προηγούμενο εδάφιο εφαρμόζεται, εφόσον ο 
εταίρος κατά τη λήψη των τίτλων της λήπτριας ή της 
αηοκτώσας εταιρίας δεν θα αποδώσει σε αυτούς με¬ 
γαλύτερη φορολογική αξία από όση είχαν οι τίτλοι που 
ανταλλάσσει πριν από τη συγχώνευση, τη διάσπαση ή 
την ανταλλαγή τίτλων. Αν δεν τηρηθεί αυτή η προϋ¬ 
πόθεση, η ως άνω υπεραξία φορολογείται στο όνομα 
του εταίρου κατά το χρόνο της συγχώνευσης ή της 
διάσπασης ή της ανταλλαγής τίτλων σύμφωνα με τις 
ισχύουσες κατά τον ίδιο χρόνο γενικές διατάξεις. 


Κατ εξαίρεση, όταν στον εταίρο καταβάλλεται χρη¬ 
ματικό ποσό σε μετρητά προς συμψηφισμό των τίτλων 
της αποκτώσας ή της λήπτριας εταιρίας τους οποίους 
δικαιούται, το ποσό τούτο, το οποίο αποτελεί μειωτικό 
στοιχείο της ως άνω υπεραξίας, υπάγεται σε φορο 
εισοδήματος στο όνομα του εταίρου κατά το χρόνο 
της συγχώνευσης, της διάσπασης ή της ανταλλαγής 
τίτλων σύμφωνα με τις ισχύουσες κατά τον ίδιο χρόνο 
γενικές διατάξεις. 

2. Για την εφαρμογή της προηγούμενης παραγράφου 
νοείται ως: 

α) Υπεραξία, η θετική διαφορά μεταξύ της πραγματικής 
αξίας των τίτλων που λαμβάνει ο εταίρος και της αξίας 
κτήσης των τίτλων που ανταλλάσσει, όπως οι αξίες 
αυτές προκύπτουν κατά το χρόνο της συγχώνευσης, 
της διάσπασης ή της ανταλλαγής τίτλων. Σε περίπτωση 
κατά την οποία προκύπτει αρνητική διαφορά, αυτή δεν 
λαμβάνεται υπόψη κατά τον προσδιορισμό του φορο¬ 
λογούμενου εισοδήματος του εταίρου. 

β) Φορολογική αξία των ανταλλασσόμενων τίτλων 
πριν από τη συγχώνευση, τη διάσπαση ή την ανταλλαγή 
τίτλων, η αξία κτήσης αυτών, όπως αυτή εμφανίζεται 
πριν από την πραγματοποίηση των πράξεων αυτών. 

Άρθρο 7 
Τελικές διατάξεις 

1. Εφόσον διαπιστωθεί όπ η πράξη της συγχώνευσης 
ή της διάσπασης ή της εισφοράς ενεργητικού ή της 
ανταλλαγής τίτλων είχε ως κύριο στόχο ή ως έναν 
από τους κύριους στόχους τη φορολογική απάτη ή τη 
φοροδιαφυγή, οι φορολογικές απαλλαγές που είχαν 
παρασχεθεί κατ' εφαρμογή των διατάξεων των άρθρων 
3, 4 και 5 μέχρι του χρόνου πραγματοποίησης της ως 
άνω διοικητικής επαλήθευσης, αίρονται από το χρόνο 
κατά τον οποίο πραγματοποιήθηκε η συγχώνευση ή η 
διάσπαση ή η εισφορά ενεργητικού. 

2. Το γεγονός όπ η παραπάνω πράξη της συγχώ¬ 
νευσης ή της διάσπασης ή της εισφοράς ενεργητικού 
ή της ανταλλαγής τίτλων δεν πραγματοποιήθηκε για 
οικονομικά βιώσιμους λόγους, όπως είναι η αναδιάρ¬ 
θρωση ή ορθολογικότερη οργάνωση των δραστηριοτή¬ 
των των εταιριών που ενέχονται σε αυτή την πράξη, 
δύναται να αποτελέσει τεκμήριο ότι κύριος ή ένας από 
τους κύριους στόχους αυτής της πράξης ήταν η φο¬ 
ρολογική απάτη ή η φοροδιαφυγή. 

ΚΕΦΑΛΑΙΟ Β' 

Άρθρο 8 
Πεδίο εφαρμογής 

1. Με τις διατάξεις των άρθρων 8 έως και 11 
ενσωματώνεται το περιεχόμενο των διατάξεων της 
90/435/23 Ιουλίου 1990 Οδηγίας (1.225/20.8.1990 Ε¬ 
πίσημη Εφημερίδα των Ευρωπαϊκών Κοινοτήτων) στο 
εσωτερικό μας δίκαιο, σχετικά με το κοινό φορολογικό 
καθεστώς, που ισχύει για τις μητρικές και τις θυγατρικές 
εταιρίες διαφορετικών Κρατών - Μελών. 

2. Οι ανωτέρω διατάξεις έχουν εφαρμογή στις α¬ 
κόλουθες περιπτώσεις: 

α. Στα διανεμόμενα κέρδη, που εισπράττουν ημεδαπές 
ανώνυμες εταιρίες από τη συμμέτοχη τους σε θυγατρικές 
εταιρίες, των οπαίων η έδρα ευρίσκεται σε Κράτος - 
Μέλος της Ευρωπαϊκής Ένωσης. 

β Στα κέρδη τα οποία διανέμουν ημεδαπές ανώνυμες 
εταιρίες προς εταιρίες άλλων Κρατών-Μελών της Ευ¬ 
ρωπαϊκής Ένωσης των οποίων οι πιο πάνω ελληνικές 
εταιρίες είναι θυγατρικές. 

Άρθρο 9 
Ορισμοί 

Για την εφαρμογή των άρθρων 8 έως και 11 του 
παρόντος, νοούνται ως: 

α) ανώνυμη εταιρία, η εταιρία η οποία περιβάλλεται 
τη νομική μορφή της ανώνυμης εταιρίας του ελληνικού 
δικαίου και η οποία: 

αα) υπόκειται χωρίς να απαλλάσσεται, στο φόρο 
εισοδήματος νομικών προσώπων και 

ββ) σύμφωνα με σύμβαση περί αποφυγής διπλής 
φορολογίας που έχει συναφθεί με τρίτο κράτος, δεν 
θεωρείται ότι έχει φορολογική κατοικία εκτός της Ευ¬ 
ρωπαϊκής Ένωσης, 

β) εταιρία άλλου Κράτους - Μέλους, η εταιρία 
Κράτους-Μέλους της Ευρωπαϊκής Ένωσης διαφορετι¬ 
κού από την Ελλάδα, η οποία περιβάλλεται κάποια από 
τις νομικές μορφές που απαριθμούνται στο Παράρτημα 
Α, όπως αυτό θα ισχύει κάθε φορά και η οποία: 

αα) υπόκειται, σε κάποιο από τους αναφερόμενους 
στο Παράρτημα Β - όπως αυτό θα ισχύει κάθε φορά 
- φόρους, χωρίς δυνατότητα επιλογής ή απαλλαγής 
από αυτόν και 

ββ) σύμφωνα με τη φορολογική νομοθεσία του άλλου 
Κράτους - Μέλους, θεωρείται ότι έχει φορολογική 
κατοικία σε αυτό το Κράτος - Μέλος και, σύμφωνα με 
σύμβαση περί αποφυγής διπλής φορολογίας που έχει 
συνοφθεί με τρίτο κράτος, δεν θεωρείται ότι έχει φο¬ 
ρολογική κατοικία εκτός της Ευρωπαϊκής Ένωσης, 
γ) μητρική ανώνυμη εταιρία, η εταιρία της παραπάνω 
περίπτωσης α' η οποία συμμετέχει κατά ποσοστό του¬ 
λάχιστον είκοσι πέντε τοις εκατό (25%) στο κεφάλαιο 
εταιρίας της προηγούμενης περίπτωσης β', 

δ) θυγατρική εταιρία άλλου Κράτους - Μέλους, η 
εταιρία στο κεφάλαιο της οποίας υφίσταται η κατά την 
προηγούμενη περίπτωση γ' συμμετοχή. 

Άρθρο 10 

Φορολογικές ρυθμίσεις 

1. Τα κέρδη που λαμβάνει ημεδαπή ανώνυμη εταιρία 
λόγω της συμμετοχής της σε θυγατρική εταιρία, της 
οποίας η έδρα βρίσκεται σε άλλο Κράτος - Μέλος της 
Ευρωπαϊκής Ένωσης, αποτελούν ακαθάριστα έσοδα 
αυτής κατά την έννοια της παραγράφου 1 του άρθρου 
105 του ν. 2238/1994 (ΦΕΚ 151 Α ). 

2. Κατά την είσπραξη των κερδών της προηγούμενης 
παραγράφου δεν εφαρμόζονται οι διατάξεις της παρα¬ 
γράφου 4, της περίπτωσης δ της παραγράφου 5 και 
της περίπτωσης β' της παραγράφου 6 του άρθρου 54 
του ν. 2238/1994. 

3. Από το συνολικό ποσό φόρου εισοδήματος της 
ημεδαπής μητρικής ανώνυμης εταιρίας, που προκύπτει 
από την εφαρμογή των διατάξεων των παραγράφων 1 
και 3 του άρθρου 109 του ν. 2238/1994. εκπίπτει το 
ποσό του φόρου εισοδήματος της θυγατρικής εταιρίας 
στην αλλοδαπή, το οποίο αναλογεί επί των διανεμη- 
θέντων προς την ημεδαπή ανώνυμη εταιρία κερδών, 
κσθώς και το ποσό του φόρου που ενδεχόμενα παρα¬ 


κρατήθηκε στα ίδια κέρδη από τη θυγατρική εταιριο. 

Το συνολικά εκπιπτόμενο ποσό φόρου δεν μπορεί 
να είναι μεγαλύτερο από το ποσό του φόρου που 
αναλογεί για το ίδιο εισόδημα στην Ελλάδα. 

4. Οι ημεδαπές ανώνυμες εταιρίες δεν προβαίνουν 
σε παρακράτηση φόρου επί των κερδών που διανέμουν 
προς τις εταιρίες άλλων Κρατών - Μελών της Ευρω¬ 
παϊκής Ένωσης, των οποίων είναι θυγατρικές. 

Άρθρα 11 

Προϋποθέσεις εφαρμογής 

Οι διατάξεις των άρθρων 8 έως και 10 ταυ παρόντος 
δεν έχουν εφαρμογή σε περίπτωση κατά την οπσία η 
ημεδαπή ανώνυμη εταιρία δεν διατηρεί επί δύο τουλά¬ 
χιστον συνεχή έτη το οριζόμενο από την περίπτωση 
γ του άρθρου 9 ποσοστό. 

ΚΕΦΑΛΑΙΟ Γ' 

Άλλες διατάξεις 

Άρθρο 12 

Δομή και λειτουργία της τηλεπικοινωνιακής αγοράς 

1. Το εδάφιο Ε' της παραγράφου 2 του άρθρου 
πρώτου του ν. 2246/1994 (ΦΕΚ 172 Α') αντικαθίσταται 
ως εξής: 

"Β. Οργανισμοί τηλεπικοινωνιών: οι δημόσιοι ή ιδιωτικοί 
φορείς, καθώς και οι θυγατρικές που ελέγχουν, στους 
οποίους το κράτος χορηγεί ειδικά ή αποκλειστικά δι¬ 
καιώματα για την εγκατάσταση, λειτουργία και εκμετάλ¬ 
λευση δημόσιου τηλεπικοινωνιακού δικτύου και. κατά 
περίπτωση, την παροχή τηλεπικοινωνιακών υπηρεσιών." 

2. Το εδάφιο ΣΤ της παραγράφου 2 του άρθρου 
πρώτου του ν. 2246/1994 αντικαθίσταται ως έξης: 

"ΣΤ. Τηλεπικοινωνιακές επιχειρήσεις: Οι οργανισμοί 
τηλεπικοινωνιών, οι φορείς παροχής τηλεπικοινωνιακών 
υπηρεσιών, οι φορείς εγκατάστασης ή /και λειτουργίας 
ή/ και εκμετάλλευσης τηλεπικοινωνιακών δικτύων." 

3. Το εδάφιο Ζ' της παραγράφου 2 του άρθρου πρώ¬ 
του του ν. 2246/1994 αντικαθίσταται ως έξης: 

"2. Τηλεπικοινωνιακό Δίκτυο: ο εξοπλισμός μετάδοσης 
και, κατά περίπτωση, ο εξοπλισμός μεταγωγής και άλλοι 
πόροι που επιτρέπουν τη μεταφορά σημάτων μεταξύ 
συγκεκριμένων τερματικών σημείων, μέσω καλωδίων, 
ραδιοσημάτων, οπτικών ή άλλων ηλεκτρομαγνητιχών 
μέσων." 

4. Το εδάφιο Η της παραγράφου 2 του άρθρου 
πρώτου του ν, 2246/1994 αντικαθίσταται ως εξής: 

Ή. Δημόσιο Τηλεπικοινωνιακό Δίκτυο: Τηλεπικοινω¬ 
νιακό Δίκτυο που χρησιμοποιείται μεταξύ άλλων για την 
παροχή δημόσιων τηλεπικοινωνιακών υπηρεσιών." 

5. Το εδάφιο ΙΓ της παραγράφου 2 του άρθρου 
πρώτου του ν. 2246/1994 αντικαθίσταται ως εξής: 

ΊΓ. Δημόσιες τηλεπικοινωνιακές υπηρεσίες: Τηλε¬ 
πικοινωνιακές υπηρεσίες, που διατίθενται στο κοινό." 

6. Στην παράγραφο 2 ταυ άρθρου πρώτου του ν. 
2246/1994 προστίθεται εδάφιο Λ', το οποίο έχει ως 
εξής: 

"Λ. Ουσιώδεις απαιτήσεις: Οι λόγοι κοινού συμφέ¬ 
ροντος και μη οικονομικού χαρσκτήρα βασει των οποίων 
το Κράτος - Μέλος μπορεί να επιβάλλει όρους στην 
εγκατάσταση ή/κοι λειτουργία των τηλεπικοινωνιακών 
δικτύων ή στην παροχή τηλεπικοινωνιακών υπηρεσιών. 
Οι λογοι αυτοί είναι: 

- Η ασφάλεια της λειτουργίας του δικτύου. 

- Η διατήρηση της ακεραιότητάς του και, σε δικαιο¬ 
λογημένες περιπτώσεις, η διαλειτουργικότητα των υπη¬ 
ρεσιών. 

- Η προστασία του περιβάλλοντος και πολεοδομικοι 
και χωροταξικοί στόχοι. 

- Η αποτελεσματική χρήση του φάσματος συχνοτήτων 
και η αποφυγή επιζήμιας παρεμβολής μεταξύ ραδιοτη- 
λεπικοινωνιακών συστημάτων και άλλων διαστημικών ή 
επίγειων τεχνικών συστημάτων. 

- Η προστασία των δεδομένων. 

Η προστασία των δεδομένων μπορεί να περιλαμβάνει: 

- Την προστασία των δεδομένων προσωπικού χαρα¬ 
κτήρα. 

- Τον εμπιστευτικό χαρακτήρα των πληροφοριών, 
που μεταδίδονται ή αποθηκεύονται, καθώς και 

- Την προστασία της ιδιωτικής ζωής." 

7. Στην παράγραφο 2 του άρθρου πρώτου του ν. 
2246/1994 προστίθεται εδάφιο ΛΑ', το οποίο έχει ως 
εξής: 

ΛΑ. Διασύνδεση: Η φυσική και λογική σύνδεση τηλε¬ 
πικοινωνιακών δικτύων που χρησιμοποιούνται από τον 
ίδιο ή διαφορετικό οργανισμό, προκειμένου να παρέχεται 
στους χρήστες ενός οργανισμού η δυνατότητα να 
επικοινωνούν με χρήστες του ίδιου ή άλλου οργανισμού 
ή να έχουν πρόσβαση σε υπηρεσίες, που παρέχονται 
από άλλα οργανισμό. Οι υπηρεσίες μπορεί να παρέχονται 
από τα ενεχόμενα μέρη ή από άλλα μέρη που έχουν 
πρόσβαση στο δίκτυο." 

8. Το στοιχείο α' του εδαφίου Β' της παραγράφου 4 
του άρθρου πρώτου του ν. 2246/1994 αντικαθίσταται 
ως έξης: 

"α. Η εγκατάσταση ή /και λειτουργία ή/κσι εκμετάλ¬ 
λευση των τηλεπικοινωνιακών δικτύων". 

9. Στο εδάφιο ΣΤ της παραγράφου 4 του άρθρου 
πρώτου του ν. 2246/1994 προστίθεται στοιχείο ε', το 
οποίο έχει ως έξης: 

'ε Να καθιστούν γνωστούς στο κοινό τους όρους 
προσπέλασης στο σταθερό δημόσιο τηλεπικοινωνιακό 
δίκτυο. Οι όροι αυτοί πρέπει να είναι αντικειμενικοί και 
να μην επιφέρουν διακρίσεις". 

10. Στο στοιχείο 2γ, του εδαφίου Α' της παραγράφου 
4 του άρθρου δεύτερου του ν. 2246/1994 προστίθεται 
υποστοιχείο (ζ), το οποίο έχει ως εξής: 

'ζ. Η εγκατάσταση ή/και λειτουργία ή /και εκμετάλ¬ 
λευση τηλεπικοινωνιακών δικτύων", 

11. Το εδάφιο Ε' της παραγράφου 1 του άρθρου τρί¬ 
του του ν. 2246/1994 αντικαθίσταται ως εξής: 

Έ. Γισ την εγκατάσταση ή/και λειτουργία ή/και εκ¬ 
μετάλλευση τηλεπικοινωνιακών δικτύων απαιτείται άδεια 
η οποία διέπεται από τις διατάξεις της παραγράφου 4 
του παρόντος άρθρου, όπως ισχύει. 

Τα τηλεπικοινωνιακά δίκτυα μέσω των οποίων παρέ¬ 
χονται απελευθερωμένες τηλεπικοινωνιακές υπηρεσίες 
είναι: 

σ. τηλεπικοινωνιακά δίκτυα που εγκαθίστανται από 
τους φορείς παροχής απελευθερωμένων τηλεπικοινω¬ 
νιακών υπηρεσιών, 

β. τηλεπικοινωνιακά δίκτυα που παρέχονται από τρί¬ 
τους, 

γ. τηλεπικοινωνιακά δίκτυα κοινής χρήσης, καθώς και 
τηλεπικοινωνιακά δίκτυα που χρησιμοποιούν λοιπές ε¬ 
γκαταστάσεις ή/και κτίρια τρίτων." 

12. Το εδάφιο Α', της παραγράφου 7 του άρθρου 
τρίτου του ν. 2246/1994 αντικαθίσταται ως εξής: 


'Α. Η εγκατάσταση, λειτουργίο και εκμετάλλευση του 
δημόσιου τηλεπικοινωνιακού δικτύου και η παροχή της 
φωνητικής τηλεφωνίας ανατίθενται κατ αποκλειστικό¬ 
τητα στον Οργανισμό Τηλεπικοινωνιών της Ελλάδος 
(Ο.Τ.Ε. Α.Ε.) μέχρι την 31η Δεκεμβρίου του 2000" 

13, Το εδάφιο Α της παραγράφου 9 του άρθρου 
τρίτου του ν. 2246/1994 τροποποιείται ως εξής. 

"Α. Τα τιμολόγια των οργανισμών τηλεπικοινωνιών, 
των φορέων παροχής τηλεπικοινωνιακών δικτύων και 
των φορέων παροχής τηλεπικοινωνιακών υπηρεσιών 
πρέπει εφόσον οι ανωτέρω έχουν σημαντική θέση στη 
σχετική αγορά: 

α. Να είνοι εναρμονισμένα στο κόοτος. 

β. Να πληρούν τους κανόνες του υγειούς ανταγω¬ 
νισμού. 

γ. Να μη δημιουργούν διακρίσεις και να εξασφαλίζουν 
ίση μεταχείριση. 

δ. Να πληρούν τους κανόνες της διαφάνειας και να 
δημοσιεύονται. 

ε. Να βασίζονται σε αντικειμενικά κριτήρια. 

στ. Να βασίζονται στα επί μέρους χαρακτηριστικά της 
παρεχόμενης υπηρεσίας. 

ζ. Να βασίζονται στην ισότιμη συμμετοχή στο γενικό 
κόστος των χρησιμοποιούμενων δυνατοτήτων, καθώς 
και στην ανάγκη μιας εύλογης απόδοσης των επενδύ¬ 
σεων που έχουν πραγματοποιηθεί. 

η. Να βασίζονται στη σταδιακή εξάλειψη των σταυρο¬ 
ειδών επιδοτήσεων μεταξύ υπηρεσιών". 

14. Το εδάφιο θ' της παραγράφου 4 του άρθρου 
τρίτου του ν. 2246/1994 αντικαθίσταται ως εξής: 

"θα. Ο Υπουργός Μεταφορών και Επικοινωνιών 
δύναται να χορηγεί άδειες, ύστερα από γνωμοδότηση 
της Ε.Ε.Τ. σε δημόσιες υπηρεσίες ή Ν.Π.Δ.Δ., καθώς 
και σε δημόσιες επιχειρήσεις για την εγκατάσταση και 
λειτουργία τηλεπικοινωνιακών δικτύων, που εξυπηρε¬ 
τούν ίδιες ανάγκες, υπό τον όρο ότι τα δίκτυα αυτά 
είναι μεμονωμένα, ανεξάρτητα και δεν συνδέονται με 
το δημόσιο τηλεπικοινωνιακό δίκτυο. Οι φορείς στους 
οποίους δύναται να χορηγηθεί άδεια είναι: 

- Οι Ένοπλες Δυνάμεις, τα Σώματα Ασφαλείας, το 
Λιμενικό Σώμα, η Υπηρεσία Πολιτικής Αεροπορίας, η 
Εθνική Μετεωρολογική Υπηρεσία, η Υπηρεσία Δίωξης 
Λαθρεμπορίου, ο Οργανισμός Σιδηροδρόμων Ελλάδος, 
η Δημόσια Επιχείρηση Ηλεκτρισμού, η Δ.ΕΠ.Α., η Εται¬ 
ρεία Ύδρευσης και Αποχέτευσης, η Ε.Ρ.Τ., τα Α.Ε.Ι.. 
το Υπουργείο Χωροταξίας, Περιβάλλοντος και Δημόσιων 
Έργων για τα δίκτυα κατά μήκος των αυτοκινητοδρόμων, 
καθώς και κάθε άλλη δημόσια υπηρεσία κοι οργα¬ 
νισμός, που συνδέεται /εμπλέκεται με τη δημόσια α¬ 
σφάλεια και την εθνική άμυνα. 

©β. Όταν η εγκατάσταση ή/ και λειτουργία ή/και 
εκμετάλλευση των τηλεπικοινωνιακών δικτύων των 
προαναφερθέντων φορέων εξυπηρετεί απελευθερωμέ¬ 
νες τηλεπικοινωνιακές υπηρεσίες στο κοινό, τότε α¬ 
παιτείται άδεια, σύμφωνα με τους όρους και τις προϋ¬ 
ποθέσεις της παρούσας παραγράφου, όπως ισχύει." 

15. Στο άρθρο τρίτο παράγραφος 4 του ν. 2246/1994 
προστίθεται στοιχείο ΙΒ', το οποίο έχει ως εξής: 

ΊΒ. Οι τηλεπικοινωνιακές επιχειρήσεις, οι οποίες προ¬ 
σφέρουν υπηρεσίες σταθερής ή και κινητής φωνητικής 
τηλεφωνίας στο ευρύ κοινό υποχρεούνται να παρέχουν 
πληροφορίες γενικού τηλεφωνικού καταλόγου. 

Με απόφαση του Υπουργού Μεταφορών και Επικοι¬ 
νωνιών, έπειτα από γνωμοδότηση της Ε.Ε.Τ.. καθορί¬ 
ζονται οι όροι παροχής των πληροφοριών αυτών κατά 

τρεπο διαφανή και αντικειμενικό, σύμφωνα με την αρχή 
της αναλογικότητας και χωρίς να εισάγουν διακρίσεις. 

Οι διατάξεις της παρούσας παραγράφου εφαρμόζο¬ 
νται με την επιφύλαξη των διατάξεων της κείμενης 
νομοθεσίας για την προστασία των προσωπικών δεδο¬ 
μένων και της ιδιωτικής ζωής.' 

16. Στο εδάφιο £ της παραγράφου 4 του άρθρου 
πρώτου του ν. 2246/1994 προστίθεται εδάφιο Ε1. το 
οποίο έχει ως εξής: 

Έ1. Η χορήγηση δικαιωμάτων διέλευσης για την 
παροχή των τηλεπικοινωνιακών δικτύων της παραγρά¬ 
φου 11 του παρόντος άρθρου διέπεται από τις διατάξεις 
της κείμενης νομοθεσίας περί των εν λόγω δικαιωμάτων 
διέλευσης. Σε περίπτωση, που η χορήγηση των δικαιω¬ 
μάτων διέλευσης δεν είναι δυνατή λόγω των ουσιωδών 
απαιτήσεων και ιδιαίτερα όσον αφορά στην προστασία 
του περιβάλλοντος ή σε πολεοδομικούς ή χωροταξικούς 
στόχους, εφαρμόζονται οι διατάξεις του άρθρου 11 της 
Οδηγίας 97/33/ΕΚ." 

17. Το εδάφιο ΣΤ της παραγράφου 1, του άρθρου 
τρίτου του ν. 2246/1994 διαγράφεται, 

18. Στο εδάφιο Γ της παραγράφου 4 του άρθρου 
τρίτου του ν. 2246/1994, όπως τροποποιήθηκε με την 
παράγραφο 3 του άρθρου 11 του ν. 2465/1997, προ¬ 
στίθεται στοιχείο κ', το οποίο έχει ως εξής: 

'κ. οι απαιτήσεις προστασίας του περιβάλλοντος, οι 
πολεοδομικοί και χωροταξικοί σχεδιασμοί των πόλεων 
και της περιφέρειας - . 

Άρθρο 13 

Εκπόνηση μελετών από το Υπουργείο 
Μεταφορών και Επικοινωνιών 

Η παρ. 4 του άρθρου 8 του ν. 2366/1995 (ΦΕΚ 256 
Α' ) αντικαθίσταται ως εξής: 

'4.α. Με απόφαση του Υπουργού Μεταφορών και 
Επικοινωνιών ανατίθενται σε γραφεία μελετών οι εκ¬ 
πονήσεις μελετών για θέματα αρμοδιότητας του Υ¬ 
πουργείου Μεταφορών και Επικοινωνιών ως ακολούθως: 

- Για ποσά ύψους 200.000 ΕΟυ και άνω, μετατρε- 
πόμενα σε δραχμές, με τη διενέργεια διαγωνισμού 
σύμφωνα με τα προβλεπόμενα από την Κοινοτική Οδηγία 
92/50/ΕΚ.. Με προεδρικό διάταγμα, ύστερα από πρό¬ 
ταση του Υπουργού Μεταφορών και Επικοινωνιών ρυθ¬ 
μίζονται η διαδικασία διεξαγωγής των διαγωνισμών για 
την ανάθεση μελετών, θέματα υποβολής και εκδίκασης 
ενστάσεων, αιτήσεων θεραπείας, καθώς και κάθε άλλο 
σχετικό ζήτημα. 

- Για ποσά ύψους μέχρι 200.000 ΕΟυ, μετατρεπόμενα 
σε δραχμές, παρέχεται η δυνατότητα να ανατίθενται 
απευθείας σε ανώτατα και τεχνολογικά εκπαιδευτικά 
ιδρύματα και ερευνητικά ιδρύματα, που εποπτεύονται 
από το κράτος, η διενέργεια ερευνών, η εκπόνηση 
μελετών, η εκτέλεση έργων και ειδικών εργασιών. 

β. Με απόφαση του Υπουργού Μεταφορών και 
Επικοινωνιών συγκροτούνται επιτροπές και ομάδες ερ¬ 
γασίας για τη διενέργεια ερευνών, την εκπόνηση με¬ 
λετών, την εκτέλεση έργων και ειδικών εργασιών, με 
σκοπό τη διερεύνηση και αντιμετώπιση όλων των θε¬ 
μάτων αρμοδιότητας του Υπουργείου Μεταφορών και 
Επικοινωνιών. 


Με όμοια απόφαση συγκροτούνται νομοπαρασκευα¬ 
στικές επιτροπές από κρατικούς λειτουργούς, μέλη 
Δ.Ε.Π. όλων των βαθμιδών, δικηγόρους και ειδικούς 
επιστήμονες, έργο των οποίων είναι η κατάρτιση σχε¬ 
δίων νόμων, προεδρικών διαταγμάτων και κανονιστικών 
αποφάσεων αρμοδιότητας του Υπουργείου Μεταφορών 
και Επικοινωνιών. 

γ. Με απόφαση των Υπουργών Οικονομικών και 
Μεταφορών και Επικοινωνιών καθορίζεται για τις πε¬ 
ριπτώσεις της παραγράφου 4β το ύψος της αμοιβής η 
της αποζημίωσης των ομάδων και επίτροπων, οι οποώς 
βαρύνουν το λογαριασμό του ν.δ/τος 638/1970. Για τις 
αναθέσεις μελετών, σύμφωνα με τα αναφερόμενα στην 
παράγραφο 4α, η χρηματοδότηση δύναται να βαρύνει 
και το λογαριασμό του ν.δ/τος 638/1970. 

δ. Ως "Διευθύνουσα Υπηρεσία", αρμόδια για την 
άσκηση εποπτείας, ελέγχου και διοίκησης εν γένει των 
μελετών της παραγράφου 4α, ορίζεται το Τμήμα Προ¬ 
γραμματισμού και Ανάπτυξης της Διεύθυνσης Ανάπτυξης 
Μεταφορών για τα θέματα μεταφορών και το Τμήμα 
Προγραμματισμού και Ανάπτυξης της Διεύθυνσης Ανά¬ 
πτυξης και Εποπτείας Επικοινωνιών για τα θέματα 
επικοινωνιών, κατά τα αναφερόμενα στο άρθρο 6 του 
π.δ/τος 149/1992 "Περί Οργανισμού του Υπουργείου 
Μεταφορών και Επικοινωνιών". 

ε. Ως αρμόδιες για την εκδίκαση των υποβαλλόμενων 
ενστάσεων, από το στάδιο καταθέσεως δηλώσεων εν¬ 
διαφέροντος ή προσφορών και μέχρι την παραλαβή της 
μελέτης, ορίζονται η Γενική Διεύθυνση Μεταφορών του 
Υπουργείου Μεταφορών και Επικοινωνιών για τα θέματα 
μεταφορών και η Γενική Διεύθυνση Επικοινωνιών του 
Υπουργείου Μεταφορών και Επικοινωνιών για τα θέματα 
επικοινωνιών. Οι ενστάσεις εκδικάζσνται έπειτα απο 
εισήγηση της Διεύθυνσης Ανάπτυξης Μεταφορών για 
τα θέματα μεταφορών και της Διεύθυνσης Ανάπτυξης 
και Εποπτείας Επικοινωνιών για τα θέματα επικοινωνιών. 

στ. Ως Επιβλέπων ή Επιβλέποντες Μελέτης ορίζονται 
με απόφαση του Υπουργού Μεταφορών και Επικοινωνιών 
πτυχιούχοι ανώτατης σχολής, ο οποίοι θα ασκούν πς 
μεταβιβαζόμενες σε αυτούς αρμοδιότητες επί των α¬ 
νατιθέμενων μελετών. Με την ίδια απόφαση δύναται 
να ορίζονται ως Επιβλέποντες Μελέτης πτυχιούχοι 
ανώτατης σχολής και άλλων Υπουργείων, με πρόταση 
του αντίστοιχου Υπουργού, όταν υπάρχει συναρμσδιό- 
τητα στο αντικείμενο μιας μελέτης. 

ζ. Στο Υπουργείο Μεταφορών και Επικοινωνιών συνι- 
στάται Επιστημονικό-Γνωμοδοτικό Συμβούλιο. Το Συμ¬ 
βούλιο γνωμοδοτεί για θέματα, οικονομικού και τεχνικού 
περιεχομένου, κατά περίπτωση, για την έκδοση των 
αποφάσεων του εργοδότη, σύμφωνα με τα όσα ορίζονται 
στην παράγραφο 4α του παρόντος άρθρου. 

Το ως άνω Συμβούλιο αποτελείται από πέντε μέλη, 
που ορίζονται με τους αναπληρωτές τους με απόφαση 
του Υπουργού Μεταφορών και Επικοινωνιών και έχουν 
ετήσια θητεία. 

Το Συμβούλιο συντίθεται από τρεις υπαλλήλους, 
πτυχιούχους Α.Ε.Ι., του Υπουργείου Μεταφορών και 
Επικοινωνιών και από δύο Καθηγητές Α.Ε.Ι., έναν Οι¬ 
κονομικής ή Νομικής Σχολής και έναν Πολυτεχνικής 
Σχολής. 

Ο Εισηγητής και ο Γραμματέας του Επιστημονικού 

Συμβουλίου ορίζονται ομοίως με απόφαση του Υπουργού 
Μεταφορών και Επικοινωνιών. 

Το Συμβούλιο συνέρχεται, συνεδριάζει και αποφασίζει 
σύμφωνα με τις ισχύουσες, εκάστοτε, περί συλλογικών 
οργάνων διατάξεις. 

η. Με κοινή απόφαση των Υπουργών Οικονομικών 
και Μεταφορών και Επικοινωνιών καθορίζεται το ύψος 
της αποζημίωσης για τους Επιβλέποντες Μελέτης και 
για τα μέλη του Επιστημονικού Συμβουλίου, η οποία 
βαρύνει το λογαριασμό του ν.δ/τος 638/1970*. 

Άρθρο 14 

Υπαγωγή επενδύσεων σε αναπτυξιακούς νόμους 

Το άρθρο 118 του ν. 2533/1997 αντικαθίσταται, α- 
φότου ίσχυσε, ως εξής; 

"Αρθρο 118 

1. Μετά την 21η Οκτωβρίου 1997 δεν εξετάζονται 
αιτήσεις επιχειρήσεων για υπαγωγή επενδύσεων τους 
στις διστάζεις του κωδικοποιημένου. με το π.δ, 456/1995, 
νόμου 1892/1990, κατά τα οριζόμενα στην παράγραφο 
6α του άρθρου 6 του ίδιου νόμου, καθώς και στην 
παράγραφο 2γα' του άρθρου 1 του ν. 2372/1996. Η 
κατά τα παραπανω μη εξέταση δεν αφορά επενδυτικά 
προγράμματα τα οποία υποβλήθηκαν έως και την 

21.10.1997. 

2. Τα ανωτέρω δεν ισχύουν στην περίπτωση υποβολής 
προτάσεων επιχειρηματικών σχεδίων βάσει των προ- 
βλεπόμενων στα άρθρα 23Α και 23Β του κωδικοποιη- 
μένου, με το π.δ. 456/1995, νόμου 1892/1990." 

Άρθρο 15 

Θέματα Οικονομικού Επιμελητηρίου Ελλάδας 
(Ο.Ε.Ε.) 

1. Η παράγραφος 2 του άρθρου 1 του π.δ/τος 
351/1983, όπως ισχύει, αντικαθίσταται ως εξής: 

"2. Οι εκλογές διενεργούνται κάθε τρία (3) χρόνια, 


μέσα στο διάστημα από 15 Οκτωβρίου μέχρι 15 Δεκεμ¬ 
βρίου και ημέρα Κυριακή." 

2. Η παράγραφος 2 του άρθρου 6 του π.δ/*ος 
225/1986, όπως ισχύει, αντικαθίσταται ως έξης: 

"2. Οι εκλογές διενεργούνται κάθε τρία (3) χρόνια 
μέσα στο διάστημα από 15 Οκτωβρίου μέχρι 15 Δεκεμ¬ 
βρίου και ημέρα Κυριακή ταυτόχρονα με τις εκλογες 
για την ανάδειξη της Σ.τ.Α.." 

3. Η θητεία των οργάνων του Οικονομικού Επιμε¬ 
λητηρίου Ελλάδας παρατείνεται μέχρι τη συγκρότηση 
σε σώμα της Συνέλευσης των Αντιπροσώπων, που θα 
προελθεί από τις εκλογές που θα γίνουν στο διάστημα 
από 15 Οκτωβρίου μέχρι 15 Δεκεμβρίου 1998. 

Άρθρο 16 
Έναρξη ισχύος 

Η ισχύς των διατάξεωντου παρόντος νόμου αρχίζει: 
α) Των διατάξεων των άρθρων 1 έως και 11,13 έως και 
16 από τη δημοσίευση του παρόντος στην Εφημερίδα της 
Κυβερνήσεως, εφόσον από αυτές δεν ορίζεται διαφορε¬ 
τικά, 

β) Των διατάξεωντου άρθρου 12 απότην ΙηΟκτωβρίου 
1997. 

Παραγγέλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα. 13 Φεβρουάριου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΟΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

παν. ΠΑΠΑΝΤΩΝΙΟΥ τας. μαντέλης 

Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 16 Φεβρουάριου 1998 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΠΑΝΝΟΠΟΥΛΟΣ 


ΕΦΗΜΕΡΙΣ ΤΉΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΑΡΑΡΤΗΜΑ Α 
Πίνακας νομικών μορφών 

α· Οι εταιρίες του βελγικού δικαίου που αποκαλούνται 
εοοίθίε 3 ποπγηπ 6 ' Π 33 ΓΤΐΙθ 2 β ηεηηοοίεοέαρ", "δοσίβίβ 
δτ οοίτίΓπαηάίΙβ ρ3Γ 3ο(ιοη5 ' οοπιππαηάίΟίΓε νεηηοοίδοΗαρ 
ορ 33 ηϋεΙβη", “δοοιείβ ρπνββ έ Γθ 5 ροπ 53 άίΙίΙβ Ιίπιίίέε / 
0ε$1ο(εη νβηηο^εσπαρ ΓπεΙ ΡερβΓΚίβ 33 Π 3 ρΓ 3 Κθ- 
ΙιιΚΟθίςΙ'. καθώς και τα νομικά πρόσωπο δημοσίου δικαίου 
τα οποίο λειτουργούν υπό καθεστώς ιδιωτικού δικαίου. 

π; Οι εταιρίες του δανικού δικαίου που αποκαλούνται 
ΈΚ'ιβδθΙδΚαό' και '3πρ3Γΐ53βΐ5λ30'. 

γ) Οι εταιρίες του γερμανικού δικαίου που αποκα- 
λουνται ΆΚίιβηςβδβΙΙεοηαίί", 'ΚοηπΓΠβηοΙίΙςεδβΙΙδΟάΒίί 
3·υ? ΑΚύεπ', ΌεεβΙΙδοΗθίΙ γπϊΙ ΡβεοΙτΓαηΚίεΓ Η3ί1υη9' 
και ·ρεΓ 3 Γ 60 ΠΙΙίσίτβ ΟεννεΓλεοΗαίί'. 

δι Η "ανώνυμη εταιρία" του ελληνικού δικαίου. 

£■ Οι εταιρίες του ισπανικού δικαίου που αποκαλούνται 
"εοοεάβά 3ηοηιπΐ3', "εοοίβόαΡ σοιτιαηάίΐαπα ροε 
300:0065", "30016030 όθ Γ05ρθη530ΐΙΐΰ3ά 1ίΓΠί{303", 

καθώς και τα νομικά πρόσωπα δημοσίου δικαίου που 
λε.τυυργούν υπο καθεστώς ιδιωτικού δικαίου. 

στ; Οι εταιρίες του γαλλικού δικαίου που αποκαλούνται 
"εοο:β 03 ά αποηγιτίθ", “δοοίείβ βη οοιτίΓηβηάϋβ ραΐ" 
ΗΟΤίοηδ”, "δοοϊεΐβ ά ΓθδροπεΒόίΙίΙβ Ιϊητϋεε', καθώς και 
δημόσιοι οργανισμοί και επιχειρήσεις βιομηχανικού και 
εμπορικού χαρακτήρα. 

ζ) Οι εταιρίες του ιρλανδικού δικαίου που αποκα- 
λουνται "ρυόΝο σοΓπρΒηίθδ ΙίιτπΙθά βγ εέιατεε ογ Ργ 
αυα-ΌΓΐίθε", "ρπναίε οοΓπρβπιεδ ϋπιιίεά Ρν 5Γΐ3Γβ3 ογ 
Ρν ςυαΓαηΙθε'. τα νομικά πρόσωπα που είναι εγγε¬ 
γραμμένα υπό το καθεστώς των ΊπάυδίπαΙ απά 
Ρ'ςνίάθπί βοοιβίιεδ Αοίε' ή οι "ΡυίΙάιης δοοιείίβδ" που 
είναι εγγεγραμμένες υπό το καθεστώς των ·Βυϋάιη 9 
5οο:6ίΐ83 Αοίδ". 

η) Οι εταιρίες του ιταλικού δικαίου που αποκαλούνται 
"δοοιβία ρεε αζιοηί', "εοσίβΐβ ίπ αοοοπιαηάϋα ρβτ 
δζίοηΓ, "δοοιβία 3 Γεεροηε 3 ΡίΙίΐ 3 ΙίπηιίαΙα", καθώς και 
οι δημόσιοι και ιδιωτικοί φορείς που ασκούν εμπορικές 
και βιομηχανικές δραστηριότητες. 

θ) Οι ετοιριες του δικαίου του Λουξεμβούργου που 
αποκαλούνται "εοοίβΐβ 3ποηγΓΠθ', "δοοίβϊβ βπ οοΓΠΓηδπάιΙβ 
Ρ 3 Γ 30 ίίθΠ 5 " και "30016(6 3 Γ65ρθΠ53ΡίΙί(6 ΙίΓηίΙβε". 

ι) Οι εταιρίες του ολλανδικού δικαίου που αποκα- 
λούνται "ηβαητίοζβ νβηηοοΙεοΗαρ" και "ΡβδΙοΙθη 
νθηηοοΙεσΡβρ ΓηβΙ ΡβρβΓΚΙβ ααηδρΓβΚβΙΐίΚάθΐά". 

ια) Οι εμπορικές ή οι αστικές υπό εμπορική μορφή 
εταιρίες, καθώς και άλλα νομικά πρόσωπα ασκούντο 


εμπορικές και βιομηχανικές δραστηριότητες, που εχουγ 
συσταθεί βάσει του πορτογαλικού δικαίου, 

ιβ) Οι εταιρίες που έχουν συσταθεί βασει του δικοίου 
του Ηνωμένου Βασιλείου. 

ιγ} Οι εταιρίες του αυστριακού δικαίου που αποκα- 
λούνται “ΑΚΐί6Π9656ΐΙες!"ΐ3ί(”· ΌβεεΙΙεοίΐδίί Γπίί 
δβεοίτΓβηΙάβΓ Η3ΐ(υη9". 

ιδ) Οι εταιρίες του φινλανδικού δίκαιου που αποκα- 
λούνται "οδβΚβγΓ.ίιφ/βΚΙιεάοΙβς", "οδυυδΚυηία/ 
αηάβίδίαο". "5δδ3ΐφρ3ηΚι/5ρ3Γ03ηΚ" από "νβΚυυΙυ- 
5γη(ιφ/ίφΓεδΚηη9εόοΐ39", 

ιε) Οι εταιρίες του νορβηγικού δικαίου που αποκα- 
λούνται "αΚδίθδβΙδΚαρ", 

ιστ) Οι εταιρίες του σουηδικού δικαίου που αποκα— 
λούνται "3ΚΙιβάοΐ39', "63ηΚ3ΐκΙίθΐ5θΐ39 , ΪΦ Γ5 ~ 
δΚπη933λΙΐ€Ροΐ39". 

ΠΑΡΑΡΤΗΜΑ Β 
Πίνακας φόρων 

α) ΙπιρδΙ άβ$ εοοίείββ / νβηποοίεοΗαρε&βΙβδϋηβ στο 
Βέλγιο, 

β) $6ΐ3Κ3Ρ33ΚαΙ στη Δανία, 
γ) ΚθΓρβΓ3σΠ3ίί5ΐ6υ6Γ στη Γερμανία, 
δ) Φόρο εισοδήματος νομικών προσώπων κερδοσκο¬ 
πικού χαρακτήρα στην Ελλαδα, 
ε) ΪΓπρυ&3ίο 500ΓΘ 5θοιβά3άβ5 υιτιν Ισπσνία, 
στ) ίιτιρόΐ $υτ Ιβ5 $οοίθ(έ5 στη Γαλλία, 
ζ) οοΓροταίίοπ ίβχ στην Ιρλανδία, 
η) ΐΓπροεία 3υΙ ΓβάάίΙο άβΙΙβ ρβΓδαπθ ριυπάίσΓ,θ 
στην Ιταλία, 

θ) ΪΓηρόΙ 5 υΓ Ιθ Γβνβπυ άβε εοΙΙβοΙίνίΙέδ στο 
Λουξεμβούργο, 

ι) νθπηοο(3θίπ3ρ5όβ!35ΐίπ9 στις Κάτω Χώρες, 

Ιθ) ΪΓΠρΟΕίΟ 500Γ6 Ο ΓΘΠάίΓΠΘΠίΟ 035 ρθ55035 
σο1βοΙιν35 στην Πορτογαλία, 
ιβ) 00 φ 0 Γ 3 (! 0 Π 13Χ στο Ηνωμένο Βασίλειο, 
ιγ) ΚφΓρ6Γ3θέΐ3ίί5ίθυ6Γ στην Αυστρία, 
ιδ) ΥΜθίδφίβπ ΙυΙονβΓΟ/ίπΚοππδΙδΚαϊΙβη 
ίφτ 53 Γπ?υηά στη Φινλανδία, 
ιε) ΒΚαΙί αν βίΓηίππεϋς ίππίεΚί στη Νορβηγία, 
ιστ) 5(3(1ί9 ϊηΚοιπείδΚαίΙ στη Σουηδία, 

η οποιοσδήποτε άλλος φόρος που ενδεχομένως α¬ 
ντικαταστήσει στο μέλλον έναν από τους παραπάνω 
φορους. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



